Na osnovu člana 40 stav 4 Zakona o državnoj imovini ("Sl. list CG", br. 21/09 i 40/11), člana 29 stav 2 Uredbe o prodaji i davanju u zakup stvari u državnoj imovini ("Sl. list CG“, br. 44/10), Odluke SO Bar o pokretanju postupka davanja u zakup zemljišta, br. 030-769 od 23.12.2019. godine (»Sl.list CG-opštinski propisi«, br. 53/19) i Rješenja Predsjednika opštine Bar, broj: 01-30/1 od 15.01.2020. godine, Komisija za sprovođenje postupka davanja u zakup zemljišta, objavljuje

**JAVNI POZIV**

**za davanje u zakup zemljišta**

**javnim nadmetanjem (aukcijom)**

1. **PREDMET I SVRHA ZAKUPA**

Predmet aukcije je davanje u zakup zemljišta u svojini Opštine Bar, u obimu prava 1/1, kojeg čini katastarska parcela broj 1723/1, površine 79577m2, po načinu korišćenja neplodna zemljišta, upisana u listu nepokretnosti broj 273 KO Mišići, radi deponovanja i prerade građevinskih materijala i zemlje, postavljanje betonjerke, za bazu građevinske mehanizacije i postavljanje kontejnera za smještaj radnika.

1. **PERIOD I POČETNA CIJENA ZAKUPA**

Zemljište se daje u zakup za period od 5 (pet) godina, od dana zaključenja ugovora o zakupu, uz mogućnost produženja zakupa za isti period, isključivo u svrhu iz tačke 1 ovog poziva.

Početna, jednogodišnja, cijena zakupa zemljišta, iz tačke 1. ovog poziva, iznosi **45.836,36 €.**

1. **OPŠTI USLOVI**

**Vrijeme i mjesto podnošenja prijava**

Pravo da učestvuju na javnom nadmetanju imaju sva domaća i strana pravna i fizička lica, ako su otkupili aukcijsku dokumentaciju, uplatili depozit i registrovali se kao učesnici na aukciji. Prijave za javno nadmetanje podnose se u zapečaćenom omotu Opštini Bar, Bulevar Revolucije br. 1, za Komisiju za sprovođenje postupka po javnom pozivu za davanje u zakup zemljišta, sa naznakom "za javno nadmetanje - ne otvaraj".

Prijave se podnose u roku od 8 dana od dana objavljivanja javnog poziva u dnevnoj novini „Pobjeda“.

Učesnici postupka javnog nadmetanja dužni su uz prijavu dostaviti dokaz o uplati depozita u iznosu od 2.291,82€ (u visini 5% od ukupnog iznosa početne jednogodišnje cijene zakupa za zemljište), na žiro račun budžeta Opštine Bar broj: 510-80962330-80 kod CKB, ili dostaviti garanciju banke važeću na period od najmanje 3 mjeseca, bez prigovora i naplativu na prvi poziv na iznos depozita, kao i sljedeće podatke:

za pravno lice: naziv i sjedište pravnog lica, dokaz-rješenje o registraciji sa izvodom iz CRPS-a za domaća, odnosno dokaz o registraciji nadležnog organa matične države stranog ponuđača za strana lica (original ili ovjerena kopija rješenja), ime i prezime direktora i njegov potpis, ovlašćenje-punomoćje za učestvovanje na javnom nadmetanju, broj telefona.

za fizičko lice: prezime, ime jednog roditelja i ime, adresu stanovanja, jedinstveni matični broj, potpis, broj telefona, broj računa za vraćanje depozita, broj lične karte, odnosno broj pasoša stranog državljanina.

**Aukcijska dokumentacija**

Cijena otkupa aukcijske dokumentacije za predmetni poziv iznosi 100,00€ (stotinu eura).

Dokumentacija se može podići, nakon dostave dokaza o uplati označenog iznosa žiro račun Opštine Bar 510-8096121-89 kod CKB, svakog radnog dana u periodu od 1100 – 1400 časova, u kancelariji br. 125 u Opštini Bar, Bulevar Revolucije br. 1.

**Datum, vrijeme i mjesto obilaska parcela**

Obilazak predmetnog zemljišta, sa zainteresovanim licima koja su otkupila aukcijsku dokumentaciju, izvršiće se dana 24.01.2020. godine, sa polaskom u 1100 časova ispred zgrade Opštine Bar.

**Vrijeme i mjesto održavanja javnog nadmetanja (aukcije)**

Davanje u zakup predmetnog zemljišta vršit će se javnim usmenim nadmetanjem koje će se održati u prostorijama Opštine Bar, Bulevar Revolucije br.1, dana 30.01.2020. godine, u 1300 časova.

**Vrijeme i mjesto održavanja registracije učesnika**

Registracija učesnika obaviće se u sali Opštine Bar, Bulevar Revolucije br. 1, dana 30.01.2020. godine sa početkom u 1230 časova.

1. **POSEBNI USLOVI**

**Postupak javnog nadmetanja (aukcije)**

Postupak javnog nadmetanja (aukcija) smatraće se uspjelim i u slučaju kada je dostavljena jedna ispravna prijava, a podnosilac prijave se registruje i prisustvuje aukciji u kom slučaju se lice koje je steklo status učesnika na aukciji proglašava zakupcem , a početna jednogodišnja cijena na aukciji može biti cijena jednogodišnjeg zakupa, s tim što ako učesnik odbije da prihvati početnu jednogodišnju cijenu zakupa, gubi pravo na povraćaj depozita.

Promjena raspona ponude u postupku javnog nadmetanja (aukcije), licitacioni korak, iznosi 1.000,00€. Zakupcem se proglašava učesnik koji je ponudio najveću jednogodišnju cijenu, a njegova ponuda smatra se prihvaćenom ponudom za zakup predmetne nepokretnosti.

Postupak nadmetanja se završava ako niko od učesnika ni na treći poziv ne ponudi veću cijenu od do tada ponuđene najveće cijene. Ukoliko je najveću cijenu ponudio jedan ponuđač on se proglašava zakupcem, a ukoliko je više ponuđača ponudilo najveću cijenu, zakupcem se proglašava učesnik koji je prvi ponudio najveću postignutu cijenu. U slučaju da se za aukciju prijavilo više učesnika, a ni jedan ne ponudi cijenu veću od iznosa početne jednogodišnje cijene, u tom slučaju zakupcem se proglašava učesnik čija prijava je ranije pristigla.

Podnosioci prijava čije su prijave neblagovremene i nepotpune ne mogu učestvovati u javnom nadmetanju.

O početku, toku i završetku aukcije sastavlja se zapisnik o aukciji na koji učesnik aukcije može uložiti prigovor usmeno na zapisnik. Prigovor ne odlaže aukciju, a o osnovanosti prigovora odlučuje Komisija, neposredno po njegovom iznošenju. Odluka Komisije po prigovoru je konačna. Komisija proglašava zakupca i isto utvrđuje samim zapisnikom čiji se original dostavlja zakupcu nakon potpisivanja od strane članova Komisije, zakupca, zakupodavca i ostalih učesnika aukcije.

1. **NAČIN I USLOVI PLAĆANJA**

Zakupac je dužan da sa Opštinom Bar zaključi ugovor o zakupu u roku od 8 (osam) dana od dana javnog nadmetanja (aukcije). U protivnom gubi pravo na zakup predmetne nepokretnosti.

Prvu jednogodišnju zakupninu za zemljište, koju je zakupac ponudio a zakupodavac prihvatio na javnom nadmetanju, zakupac plaća odjednom prilikom zaključivanja ugovora o zakupu zemljišta. Ostale 4 jednogodišnje zakupnine, koje je zakupac obavezan platiti zakuodavcu, dospijevaju protekom 12 mjeseci od dana plaćanja rate zakupa za prethodnu godinu i plaćaju se u roku od 7 dana od dana dospjeća.

Ukoliko zakupac ne zaključi ugovor o zakupu u predviđenom roku gubi pravo na povraćaj depozita. U tom slučaju, zakupodavac ima pravo da zaključi ugovor o zakupu predmetne nepokretnosti sa drugim ponuđačem navedenog javnog nadmetanja (aukcije), koji je ponudio drugu najveću cijenu jednogodišnjeg zakupa.

Uplaćeni depozit se uračunava u jednogodišnju cijenu zakupa, a ostalim učesnicima javnog nadmetanja (aukcije) se uplaćeni depozit  vraća u roku od 10 (deset) dana od dana održavanja aukcije.

Troškove izrade notarskog ugovora o zakupu plaća zakupac.

Bliže informacije mogu se dobiti svakog radnog dana u vremenu od 11-14h od predsjednika komisije i člana komisije Aleksandra Glavanovića, neposredno u prostorijama Opštine Bar, na I spratu, kancelarije broj 123 i 118, Bulevar Revolucije br.1, Bar ili na kontakt tel. +382 (0) 30 301 469 i 030 301 463.

Broj: 01-30/2

Bar, 16.01.2020. godine

**Komisija za sprovođenje postupka** **davanja u zakup zemljišta**

 **predsjedenik**

Jovan Vojinović

**Napomena: Javni poziv objavljen je u dnevnom listu „Pobjeda“,**

**dana 17.01.2020. godine**